ສະຫະລັດ ເນລະເທດນັກການທູດສອງຄົນຂອງ ກຸຍບາອອກຈາກປະເທດ
ສະຫະລັດ ຮຽກຮ້ອງໃຫ້ນັກການທູດສອງຄົນຂອງກຸຍບາ ຢູ່ສະຫະປະຊາຊາດກັບຄືນປະເທດ ຍ້ອນ “ ສ້າງຄວາມເສຍຫາຍໃຫ້ປະເທດຊາດ ” ແຕ່ບໍ່ໄດ້ປະກາດລາຍຊື່ຕົວຈິງ.
“ ມື້ນີ້ ພວກເຮົາປະກາດຕໍ່ກະຊວງການຕ່າງປະເທດ ກຸຍບາ ວ່າ: ນັກການທູດປະຈຳການສອງຄົນຂອງກຸຍບາ ປະຈຳສະຫະປະຊາຊາດ ຖືກຮຽກຮ້ອງໃຫ້ອອກຈາກສະຫະລັດ ເພາະພວກເຂົາສວຍໃຊ້ສິດທິພິເສດໃນການພັກເຊົາຂອງຕົນ”, ໂຄສົກກະຊວງການຕ່າງປະເທດສະຫະລັດ ໃຫ້ຊາບໃນວັນທີ 19 ກັນຍາຜ່ານມາ. “ ພວກເຂົາໄດ້ເຄື່ອນໄຫວສ້າງຄວາມເສຍຫາຍ ແລະ ຕ້ານ ສະຫະລັດ ”
ການຕັດສິນໃຈດັ່ງກ່າວມີຂຶ້ນ ໃນຂະນະທີ່ຄະນະຜູ້ແທນໃນທົ່ວໂລກກຳລັງຈະມາເຂົ້າຮ່ວມກອງປະຊຸມສາມັນຂອງສະຫະປະຊາຊາດໃນເດືອນໜ້າທີ່ຈະມາເຖິງ. Ortagus ໃຫ້ຮູ້ວ່າ: ສ່ວນນັກການທູດຜູ້ອື່ນໆຂອງກຸຍບາ ແມ່ນໃຫ້ເຄື່ອນໄຫວຈຳກັດຢູ່ໃນເມືອງ Manhattan ບ່ອນສຳນັກງານສະຫະປະຊາຊາດຕັ້ງຢູ່ເທົ່ານັ້ນ.
“ ພວກເຮົາສະກັດກັ້ນທຸກການເຄື່ອນໄຫວຕ້ານສະຫະລັດ ແລະ ຈະສືບສວນນັກການທູດທຸກຄົນທີ່ສວຍໃຊ້ສິດທິພິເສດການພັກເຊົາຂອງພວກເຂົາ ” Ortagus ກ່າວ.
ລັດຖະມົນຕີການຕ່າງປະເທດ ກຸຍບາ Rodriguez ອອກມາວິຈານວ່າ: ການຕັດສິນໃຈຂອງສະຫະລັດ ອາເມລິກາວ່າ: “ ບໍ່ສົມເຫດສົມຜົນ ” . “ ການຕູ່ຫາວ່າພວກເຂົາມີການເຄື່ອນໄຫວບໍ່ສົມສັກສີເປັນນັກການທູນັ້ນ ເປັນການລ່ວງລະເມີດທີ່ຮ້າຍແຮງ. ການນີລະເທດນັກການທູດຄືແນວນີ້ ມັນເປັນການຍຸຍົວະໃຫ້ເກີດຄວາມເຄັ່ງຕຶງດ້ານການທູດ ອາດຈະນຳໄປເຖິງການປິດປະຕູສະຖານທູດ, ສ້າງຄວາມເຄັ່ງຕຶງລະຫ່ວາງສອວງປະເທດ ”.